**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci Programu Slovensko 2021 – 2027,

cieľa politiky súdržnosti 1 Konkurencieschopnejšia a inteligentnejšia Európa

**POSKYTOVATEĽ:**

Ministerstvo investícií, regionálneho rozvoja a informatizácie Slovenskej republiky

**ŠPECIFICKÝ CIEĽ:**

**RSO1.2** Využívanie prínosov digitalizácie pre občanov, podniky, výskumné organizácie a orgány verejnej správy (ďalej ako „ŠC RSO1.2“),

**RSO1.4** Rozvoj pre inteligentnú špecializáciu, priemyselnú transformáciu a podnikanie (EFRR) (ďalej ako „ŠC RSO1.4“),

**Národné projekty**

1. Úvod

Výber národných projektov na implementáciu v rámci **Cieľa politiky súdržnosti 1** K**onkurencieschopnejšia a inteligentnejšia Európa, ŠC RSO1.2 a RSO1.4** bude rešpektovať výstupy dokumentov spracovaných pre potreby programového obdobia 2021 – 2027[[1]](#footnote-1), ako aj príslušnú legislatívu pre oblasť rozvoja informačnej spoločnosti.

**Kritéria pre výber projektov – hodnotiace kritéria – národné projekty (ďalej ako „hodnotiace kritéria“) predstavujú tzv. vecné kritéria** pre výber národných projektov[[2]](#footnote-2) nad rámec minimálnych požiadaviek na výber projektov podľa článku 73 **Nariadenia Európskeho parlamentu a Rady (EÚ) 2021/1060 z 24. júna 2021**, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „všeobecné nariadenie“).

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 všeobecného nariadenia schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 1 (Konkurencieschopnejšia a inteligentnejšia Európa)** politiky súdržnosti EÚ.

**Hodnotiace kritéria** vypracoval Riadiaci orgán pre Program Slovensko 2027 – 2027[[3]](#footnote-3) **pre oblasti podpory** Programu Slovensko 2021 – 2027, v rámci:

|  |  |  |
| --- | --- | --- |
| **Špecifický cieľ** | **Opatrenie** | **Aktivity** |
| **RSO1.2** Využívanie prínosov digitalizácie pre občanov, podniky, výskumné organizácie a orgány verejnej správy | **1.2.1 Podpora v oblasti informatizácie a digitálnej transformácie**(**A**. Podpora v oblasti zvýšenia inovačnej schopnosti ekonomiky prostredníctvom zavádzania top digitálnych technológií) | - podpora projektov na základe prioritných oblastí najmä v doméne Digitálna transformácia Slovenska podľa návrhu Stratégie inteligentnej špecializácie RIS3;- podpora zapojenia slovenských subjektov do PRP EÚ: DIGITAL, HE a CEF v súlade s nastavenými pravidlami EK a podpora zapojenia do európskych projektov spoločného významu (multi-country projects) - (dofinancovanie a financovanie);- podpora rozvoja siete európskych centier digitálnych inovácií (ECDI) slúžiacich ako „one stop shop“ miesta, ktoré poskytnú podnikom, prevažne MSP, ale aj verejnej správe „služby na kľúč“ zamerané na podporu ich digitálnej transformácie; podpora vzniku a rozvoja menších regionálnych centier digitálnych inovácií (CDI), ktoré budú reagovať na potreby lokálnych podnikateľov v oblasti nasadzovania digitálnych riešení a digitálnych inovácií; ECDI budú poskytovať služby v súlade s nastavenými prioritami EK (testovanie nových technológií, budovanie digitálnych zručností,pomoc pri hľadaní investícií a networking) a budú geograficky rozdelené tak, aby dokázali poskytovať služby na celom území SR a spolupracovať aj so subjektami v zahraničí. Menšie regionálne CDI budú poskytovať služby v regiónoch na základe lokálnych potrieb, najmä v oblasti nasadzovania digitálnych nástrojov vo výrobe a službách. |
| **1.2.1 Podpora v oblasti informatizácie a digitálnej transformácie**(**B.** Podpora v oblasti zvýšenia kvality poskytovaných verejných služieb) | - rozvoj dátovej interoperability informačných systémov vrátane plnenia Európskeho rámca pre interoperabilitu (EIF), EU Data Strategy a zavedenie pravidiel používania “mojich údajov”;- zavádzanie optimalizovaných a automatizovaných procesov vrátane využitia low-code platforiem pri zavádzaní európskej a národnej legislatívy;- budovanie nových a výrazne zmenených personalizovaných služieb a životných situácií a využitie multikanálového prístupu postaveného na API s dôrazom na mobilné služby a v súlade s WAD (EU) 2016/2102;- budovanie aplikačnej a technologickej architektúry na princípoch cloud native a cloud ready postavenej na bezpečnej sieti Govnet a podpora rozširovania služieb vládneho cloudu, vrátane prevádzkových nákladov;- lepšie riadenie a plánovanie zdrojov pomocou analytického spracovania údajov vo verejnej správe za účelom lepšieho poskytovania verejných služieb v prospech občana/podnikateľa na základoch Open Data Directive (Directive (EU) 2019/1024. |
| **1.2.1 Podpora v oblasti informatizácie a digitálnej transformácie**(Kybernetická a informačná bezpečnosť) | - zlepšovanie procesného, infraštruktúrneho, vedomostného a organizačného zabezpečenia zručností a kapacít pre plnenie úloh v oblasti KIB v prostredí orgánov štátnej a verejnej správy;- budovanie špecializovaných inštitúcií KIB zameraných na dizajn a vývoj nových bezpečnostných riešení;- posilnenie prvkov kritickej infraštruktúry a budovanie nástroja pre manažment údajov;- podporu včasnej detekcie a zvýšenie schopnosti reakcie na kybernetické bezpečnostné incidenty a na adaptáciu najmodernejších technológií, na zvýšenie odolnosti základných služieb pred kybernetickými hrozbami, vrátane podpory inovatívnych produktov a služieb až po úroveň TRL 9. |
| **RSO1.4.** Rozvoj pre inteligentnú špecializáciu, priemyselnútransformáciu a podnikanie (EFRR) | **1.4.2 Digitálne zručnosti prispôsobené doménam RIS3 a potrebám priemyselnej a zelenej transformácie** | **Doména 1 -** **Inovatívny priemysel pre 21. storočie**:- programy (vrátane podpory pilotných projektov a schém) na rozvoj vzdelávania špecifických cieľových skupín, manažérov spoločností a riadiacich pracovníkov verejného a súkromného sektora a ich kompetencií v oblasti riadenia, ktoré sú nevyhnutné pre digitálnu transformáciu a inovácie spoločností pre potreby domén RIS3;- vytvorenie dotačného programu, finančnej podpory vzdelávacích programov a analýzy potrieb (vrátane podpory pilotných projektov) najmä pre spoločnosti, ale aj ostatných príjemcov podpory, na podporu vzdelávania zamestnancov, vrátane neformálneho vzdelávania pre zamestnancov podnikov, školiaceho personálu, vrátane aktívnej podpory udržania a rozvoja špecialistov v relevantnom sektore, zameraného na zvyšovanie digitálnych zručností, pre potreby domén RIS3;- podpora vzdelávania a zvyšovania počtu lektorov v oblasti digitálnych zručností zameraná striktne na plnenie potrieb domén RIS3;- podpora aktivít, programov a pilotných projektov vzdelávania v oblasti zelenej transformácie, v prepojení na požiadavky digitálnej transformácie vrátane podpory rozvoja zručností a využívanie tzv. dôveryhodných inteligentných technológií a práce s údajmi striktne pre potreby domén RIS3.**Doména 3 - Digitálna transformácia Slovenska**:- podpora vzdelávacích iniciatív, aktivít a programov (vrátane pilotných aktivít) vychádzajúcej z iniciatívy Európskej komisie Digital Skills and Jobs Coalition striktne pre potreby domén RIS3 |

1. Vylučujúce hodnotiace kritéria

Nižšie definované hodnotiace kritériá tzv. vecné kritéria žiadostí o poskytnutie nenávratného finančného príspevku (ďalej ako „ŽoNFP“) predstavujú **vylučujúce kritéria,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie ŽoNFP.**

|  |
| --- |
| **Hodnotiace kritérium** |
| **1.**  | **Príspevok projektu k cieľom a výsledkom Programu Slovensko 2021 -2027** | **Predmet posúdenia** | **Výsledok** | **Spôsob aplikácie**  |
| Posudzuje sa súlad projektu s intervenčnou stratégiou programu Slovensko 2021 – 2027 (ďalej ako „P SK“) v nasledovných oblastiach:1) súlad projektu s niektorým z nasledujúcich špecifických cieľov: **RSO1.2**, **RSO1.4**, 2) súlad s očakávanými výsledkami,3) súlad s definovanými typmi oprávnených aktivít v rámci výzvy.Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu s intervenčnou stratégiou P SK. | áno | Projekt je v súlade s intervenčnou stratégiou P SK v príslušných oblastiach*.* |
| nie | Projekt nie je v súlade s intervenčnou stratégiou P SK v príslušných oblastiach. |

Hodnotiteľ posudzuje najmä informácie uvedené v častiach ŽoNFP: 5. Identifikácia projektu, 7. Popis projektu, 10.1 Aktivity projektu a očakávané merateľné ukazovatele.

Hodnotiteľ posúdi, či je správne a dostatočne deklarovaný súlad ŽoNFP s intervenčnou stratégiou P SK v nasledovných aspektoch:

* súlad s príslušným špecifickým cieľom,
* súlad s očakávanými výsledkami,
* súlad s definovanými typmi oprávnených aktivít v rámci výzvy.

Hodnotiteľ posúdi, či deklarovaný príspevok vyplýva z realizácie konkrétnych aktivít projektu. **V prípade, že ŽoNFP je v súlade s intervenčnou stratégiou P SK vo všetkých troch uvedených oblastiach, hodnotiteľ priradí odpoveď „áno“. V opačnom prípade priradí odpoveď „nie“.**

**Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| **Hodnotiace kritérium** |
| **2.**  | **Je projekt v súlade s Národnou koncepciou informatizácie verejnej správy Slovenskej republiky (relevantné pre špecifický cieľ RSO1.2)** | **Predmet posúdenia** | **Výsledok** | **Spôsob aplikácie**  |
| Posudzuje sa súlad projektu s Národnou koncepciou informatizácie verejnej správy Slovenskej republiky (ďalej ako „NKIVS“). | áno | Projekt je v súlade s niektorým zo strategických cieľov definovanom v NKIVS*.* |
| nie | Projekt nie je v súlade so strategickým cieľom definovanom v NKIVS. |

Hodnotiteľ posudzuje, či obsahom projektu/ŽoNFP je príspevok k niektorému zo strategických cieľov NKIVS (<https://www.mirri.gov.sk/sekcie/informatizacia/narodna-koncepcia-informatizacie-verejnej-spravy-nikvs/>). V prípade, že projekt/ŽoNFP prispieva k niektorémuzo strategických cieľov NKIVS**, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| **Hodnotiace kritérium** |
| **3.**  | **Je projekt v súlade so stratégiou Poznatkami k prosperite – Stratégia výskumu a inovácií pre inteligentnú špecializáciu (ďalej ako „RIS3“) (relevantné pre špecifický cieľ RSO1.4)** | **Predmet posúdenia** | **Výsledok** | **Spôsob aplikácie**  |
| Posudzuje sa súlad projektu s RIS3. | áno | Projekt je v súlade s niektorou z vybraných domén RIS3*.* |
| nie | Projekt nie je v súlade s niektorou z vybraných domén RIS3. |

Hodnotiteľ posudzuje, či obsahom projektu/ŽoNFP je príspevok k niektorej z vybraných domén RIS3. V prípade, že projekt/ŽoNFP prispieva k niektorejz vybraných domén RIS3**, hodnotiteľ priradí odpoveď „áno“. V opačnom prípade priradí odpoveď „nie“. Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| **Hodnotiace kritérium** |
| **4.**  | **Vhodnosť navrhovaných aktivít z vecného a časového hľadiska** | **Predmet posúdenia** | **Výsledok** | **Spôsob aplikácie**  |
| Posudzuje sa kvalitatívna úroveň a využiteľnosť výstupov projektu, účinnosť a logická previazanosť aktivít projektu, chronologická nadväznosť aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou vrátane reálnosti a primeranosti nastavenia hodnôt merateľných ukazovateľov voči výške žiadaného NFP a rozsahu aktivít projektu. | áno | Navrhovaný spôsob realizácie aktivít umožňuje dosiahnutie výstupov projektu v navrhovanom rozsahu, aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade so súvisiacou dokumentáciou, hodnoty merateľných ukazovatele sú reálne a primerané voči výške žiadaného NFP a rozsahu aktivít. |
| nie | Navrhovaný spôsob realizácie aktivít vykazuje **viaceré z nasledovných nedostatkov**, ktoré môžu mať vplyv na dodržanie žiadateľom stanovenej dĺžky realizácie projektu/ohrozenie dosiahnutia cieľa a výsledkov projektu: 1. neumožňuje dosiahnutie výstupov projektu v navrhovanom rozsahu,
2. aktivity projektu nie sú v plnej miere logicky previazané,
3. časové lehoty realizácie aktivít nie sú reálne, nie sú chronologicky usporiadané,
4. nie sú v súlade so súvisiacou dokumentáciou,
5. hodnoty merateľných ukazovateľov nie sú vecne a časovo reálne a primerané voči výške žiadaného NFP a rozsahu aktivít.
 |

Hodnotiteľ posudzuje informácie uvedené v častiach ŽoNFP: 7.2 Spôsob realizácie aktivít projektu, 9. Harmonogram realizácie aktivít, 10.1 Aktivity projektu a očakávané merateľné ukazovatele.

Hodnotiteľ posudzuje najmä plnenie nasledovných oblastí:

* jednotlivé aktivity, resp. čiastkové práce na projekte na seba vecne a logicky nadväzujú,
* dĺžka trvania jednotlivých aktivít je realistická a umožňuje dosiahnutie výstupov projektu v navrhovanom rozsahu,
* časové obdobie realizácie projektu je v súlade so súvisiacou dokumentáciou, ďalšími lehotami vyplývajúcimi z legislatívy SR, relevantnými zmluvnými vzťahmi, resp. relevantnými povoleniami súvisiacimi s realizáciou projektu (ak relevantné),
* hodnoty merateľných ukazovateľov sú reálne a vecne dosiahnuteľné realizáciou navrhovaných aktivít,
* hodnoty merateľných ukazovateľov sú časovo dosiahnuteľné v rámci plánovaného harmonogramu realizácie aktivít ŽoNFP.

**V prípade, že ŽoNFP (navrhovaný projekt)** umožňuje dosiahnutie výstupov projektu v navrhovanom rozsahu, aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade so súvisiacou dokumentáciou, hodnoty merateľných ukazovatele sú vecne a časovo reálne a primerané voči výške žiadaného NFP a rozsahu aktivít **hodnotiteľ priradí odpoveď „áno“. V opačnom prípade, ak hodnotiteľ identifikuje viaceré nedostatky v navrhovanom spôsobe realizácie aktivít projektu, priradí odpoveď „nie“.**

**Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

|  |
| --- |
| **Hodnotiace kritérium** |
| **5.** | **Spĺňajú výdavky uvedené v žiadosti podmienky oprávnenosti?** | **Predmet posúdenia** | **Výsledok** | **Spôsob aplikácie**  |
| Posudzuje sa, či žiadané výdavky projektu spĺňajú všetky podmienky oprávnenosti definované v riadiacej dokumentácii PO7 OPII upravujúcej oblasť oprávnenosti výdavkov (vecná oprávnenosť a účelnosť výdavkov, hospodárnosť a efektívnosť výdavkov, územná oprávnenosť výdavkov, časová oprávnenosť výdavkov a pod.).Pozn.: V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži. | áno | **70** **%** **a** **viac** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu |
| nie | **Menej ako 70%** finančnej hodnoty žiadateľom definovaných celkových oprávnených výdavkov projektu je **oprávnených** vzhľadom k stanoveným cieľom a očakávaným výstupom projektu. |

Hodnotiteľ posudzuje, či žiadané výdavky projektu spĺňajú všetky podmienky oprávnenosti definované vo výzve, resp. v riadiacej dokumentácii upravujúcej oblasť oprávnenosti výdavkov **(vecná oprávnenosť a účelnosť výdavkov, hospodárnosť a efektívnosť výdavkov, územná oprávnenosť výdavkov, časová oprávnenosť výdavkov a pod.)**, v pravidlách oprávnenosti pre skupiny výdavkov, pravidlá dokladovania a účtovného spracovania dokladov pre skupiny výdavkov (benchmarky, limity) a pod.

V riadiacej dokumentácii/vo výzve sú prehľadným spôsobom zadefinované pravidlá oprávnenosti výdavkov tak, aby boli vytvorené podmienky pre transparentné, jednoznačné a efektívne posudzovanie oprávnenosti výdavkov projektov v procese ich schvaľovania.

Vecne neoprávnené a neúčelné výdavky sú výdavky, ktoré:

* nespĺňajú hospodárnosť a efektívnosť výdavkov, a/alebo
* nie sú oprávnené z časového a územného aspektu, a/alebo
* nie sú pre realizáciu projektu nevyhnutné, a/alebo
* nie sú vecne oprávnené podľa Výzvy, resp. inej riadiacej dokumentácie.

Pri hodnotení oprávnenosti výdavkov hodnotiteľ vychádza z výzvy vrátane príloh a prihliada na informácie v rozpočte projektu, ŽoNFP, v textovej časti finančnej analýzy (ak relevantné). Ak identifikuje neoprávnené výdavky, vypočíta ich pomer k **celkovým oprávneným výdavkom projektu v %.**

V prípade identifikácie nedostatkov rozpočtu projektu spočívajúcich vo formálnych nedostatkoch (napr. nesprávna klasifikácia výdavkov z hľadiska účtovného zaradenia, resp. nesprávneho priradenia k aktivitám projektu a pod.), ktoré nemajú vplyv na posúdenie oprávnenosti výdavkov, sa tieto nedostatky nezahŕňajú do neoprávnených výdavkov.

Ak hodnotiteľ identifikuje **oprávnené výdavky**, **v rozsahu 70 % a viac** z celkových oprávnených výdavkov**,** vzhľadom k stanoveným cieľom a očakávaným výstupom projektu, označí **„áno“**.

Ak hodnotiteľ identifikuje **oprávnené výdavky** vzhľadom k stanoveným cieľom a očakávaným výstupom projektu **v rozsahu menej ako 70 %** z celkových oprávnených výdavkov, označí „**nie**“.

**Hodnotiteľ svoju odpoveď zdôvodní** v hodnotiacom hárku odborného hodnotenia v časti „Komentár“ a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. Hodnotiteľ je povinný uviesť odpoveď pri každom konkrétnom hodnotení.

Poznámka**:** V prípade identifikácie neoprávnených výdavkov projektu hodnotiteľ v procese odborného hodnotenia výšku priamych výdavkov projektu (hlavných aktivít) adekvátne zníži, a zároveň poníži aj nepriame výdavky (podporných aktivít), tak, aby ich **výška neprekročila 7 % z celkových priamych výdavkov** v zmysle riadiacej dokumentácie/výzvy.

1. <https://www.eurofondy.gov.sk/index.html> [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu **„Všeobecná metodika a kritérií použitých pre výber projektov**“. [↑](#footnote-ref-2)
3. Ministerstvo investícií, regionálneho rozvoja a informatizácie Slovenskej republiky na základe Uznesenia vlády č. 329/2020 Z. z. [↑](#footnote-ref-3)